এবার জগদ্দলে গুলেন বেরি সিনড্রোমে মৃত্যু বালকের

কলকাতা: বারাসতের পর এবার জগদ্দলে গুলেন বেরি সিনড্রোমে (Guillain-Barre Syndrome) আক্রান্ত হয়ে মৃত্যু হল এক ছাত্রের। মহারাষ্ট্রের পুণেতে এই রোগে আক্রান্তের সংখ্যা উল্লেখযোগ্য হারে বেড়ে গিয়েছে। বাংলাতেও একের পর এক জাগায়, থাবা বসাচ্ছে এই রোগ।

গুলেন-ব্যারে সিনড্রোমে (Guillain-Barre Syndrome) রাজ্যে আরও এক জনের মৃত্যু হল। জানা গিয়েছে, জগদ্দলের বাসিন্দা দেবকুমার সাউের মৃত্যু হয়েছে। বয়স ১০ বছর। বুধবার কলকাতার বিসি রায় শিশু হাসপাতালে তার মৃত্যু হয়েছে। গত এক সপ্তাহ ধরেই নানা উপসর্গ দেখা গিয়েছিল দেবকুমারের। শারীরিক অবস্থার অবনতি হওয়ায় তাকে কলকাতার হাসপাতালে ভর্তি করানো হয়। বিসি রায় হাসপাতালে (BC Roy Hospital) চিকিৎসাধীন অবস্থাতেই মৃত্যু হয় তাঁর। সূত্রে জানা গিয়েছে, একই রোগে আক্রান্ত আরও দুই শিশু চিকিৎসাধীন সেখানে। তাদের মধ্যে এক জন উত্তর ২৪ পরগনারই বাসিন্দা। তারও বয়স দশের আশেপাশে। অন্যদিকে, পার্ক সার্কাসের ইনস্টিটিউট অফ চাইল্ড হেলথে (Institute of Child Health) ভেন্টিলেশনে রয়েছে ৮ ও ৯ বছরের দুই বালক। এদের মধ্যে একজন একমাসের উপর ভেন্টিলেশনে রয়েছে। মঙ্গলবারই এই রোগে আক্রান্ত হয়ে ১৭ বছরের নাবালকের মৃত্যু হয়েছে।

আরও পড়ুন: ৩ মার্চ থেকে শুরু উচ্চ মাধ্যমিক, একগুচ্ছ নির্দেশিকা সংসদের

গুলেন বেরি সিনড্রোম (Guillain-Barre Syndrome) একটি বিরল স্নায়ুরোগ। তবে এই রোগ আটকানোর কোনও উপায় সেভাবে নেই। এই গুরুতর অটোইমিউন ডিসঅর্ডার পেরিফেরাল স্নায়ুতন্ত্রকে প্রভাবিত করে। এর লক্ষণই হল পেশীর দুর্বলতা। আক্রান্ত হলে সামান্যতম অসাড় ভাবও গুরুত্ব দিয়ে দেখতে হবে। অবহেলায় পক্ষাঘাতের মত উপসর্গ হতে পারে, যা বিছানায় ফেলে দেয় মানুষকে। এই রোগটির শুরু থেকেই ঠিক চিকিৎসা না করালে প্রাণের ঝুঁকিও হতে পারে।

অন্য খবর দেখুন